Sve će biti dobro

**Sve će biti dobro** je hrvatska telenovela koju je napisala Dijane Pečkaj Vuković u suradnji s Brankom Ružićem, Nikolinom Čuljak, Petrom Hrupelj, Milijanom Ivezićem i Dijanom Jeličićem. Glavni redatelj je Branko Ivanda. Telenovela je s emitiranjem krenula 22. rujna 2008. na prvom programu HRT-a u terminu 18:40 emitirajući se radnim danima.

## Radnja

Priča započinje u trenutku kada saznajemo da su životi glavnih likova, iako sasvim različiti i naizgled nepovezani, ustvari isprepleteni na više razina.

Nizom nesretnih okolnosti i krivih poteza, veliko prijateljstvo i poslovno partnerstvo Matka Bebića i Zorana Fabrisa grubo je prekinuto početkom 90-ih godina. Danas je Matko Bebić uspješan građevinski poduzetnik i obiteljski čovjek, a Zoran Fabris je godinama izgubljen i na rubu egzistencije. Nakon dvadesetak godina, oni se ponovo susreću, a nerazriješeni odnosi pokrenut će uzbudljiva događanja u koja će biti uvučene i njihove obitelji.

Matkova prva supruga Marija, koja je umrla za vrijeme poroda, bila je Zoranova sestra. Sudbina nije htjela da Matko dugo tuguje pa mu je nedugo nakon Marijine smrti i rođenja sina Slavena utjehu pružila mlada i lijepa stažistica Nevenka. Danas cijenjena liječnica Nevenka Augustinčić-Bebić, Matku je samo godinu dana nakon gubitka supruge podarila kćer Sunčicu. Nevenka je uvijek imala jako obiteljsko zaleđe u liku svoga oca, umirovljenog kirurga Josipa Augustinčića, nekoć vrlo moćnog čovjeka. U potpunosti usredotočen na posao Matko sve manje pažnje poklanja Nevenki i obitelji. Neizmjerno ga brine neodgovornost 19-godišnjeg sina Slavena koji želi postati rocker i u potpunosti zanemaruje svoje fakultetsko obrazovanje. Slavenova godinu dana mlađa polusestra Sunčica razmažena je učenica četvrtog razreda Klasične gimnazije.

Nevenku, pak, neprestano razdire osjećaj da je ona samo zamjena za Matkovu najveću ljubav. U vrijeme dok proživljava bračnu krizu Nevenku potresaju i zbivanja u bolnici, gdje se očekuje dolazak novog šefa kirurgije. Prepreka u borbi za mjesto šefice odjela joj je egoistična liječnica Aleksandra koja joj iz čiste zavisti zagorčava poslovni i privatni život. Probleme Nevenki stvara i mladi razmaženi specijalizant Anton Kučera, kojeg više zanimaju medicinske sestre nego pacijenti i učenje o medicinskim zahvatima.

No ni Matku u potpunosti ne cvjetaju ruže na poslovnom planu. Osim što mu probleme stvara pomoćnik Tomo, u njegov život se ponovno vraća Zoran, koji uz pomoć arhitekta Kreše Antića i novinarke Mile Radić namjerava pomrsiti Matkove poslovne planove u vezi izgradnje Metropolisa u siromašnom naselju Brezovo. Na putu u ostvarenju poslovnog poduhvata Matku se na putu nađu i skromna prodavačica Ivana i njen nasilni suprug Marko Šarić koji žive u Brezovu i ne namjeravaju napustiti svoj dom.
Kasnije se Matku na putu nađe gradski pročelnik Branko Macanović koji neće stati dok ne kupi Matkovu firmu. Matkov konzultant Tomo ubije tajnicu Ljubicu te završi u zatvoru. Macanović ga oslobodi te se Tomo i Macanović zajedno udruže kako bi upropastili Matkovu karijeru te Zoranov biro....

## Zanimljivosti
* Naslovnu pjesmu , "Imao sam prijatelja", interpretira Arsen Dedić.
* Iako je otpočetka telenovela trebala imati 105 epizoda, zbog visoke gledanosti produžena je za još 75..
* Isti dan s emitiranjem je krenula i konkurentska telenovela "Zakon ljubavi" koja je skinuta s programa Nove TV zbog slabe gledanosti.
* Zbog produžetka epizoda telenovele, u seriju su naknadno ušli novi likovi i novi glumci kao Enes Vejzović, Goran Koši, Ksenija Pajić, Žarko Savić, Iva Šulentić, Ecija Ojdanić i Amar Bukvić..
* Iako je nasilni policajac Marko Šarić, kojeg je tumačio Siniša Popović, umro nakon 30-ak epizoda serije, zadržao se u uvodnoj špici do samog kraja.
* Telenovela je prvo glumačko iskustvo za popularnog voditelja kvizova "Kviskoteka" i "Kolo sreće", Olivera Mlakara.

## Uloge

### Gostujuće uloge

## Reference

## Vanjske veze
* Uvodna špica telenovele